રાજકોટ એરપોર્ટ પર અવારનવાર તંત્રને સજાગ કરવા માટે મોકડ્રીલ યોજાતી હોય છે. આજે એરપોર્ટ પર એરક્રાફ્ટ ક્રેશ થયું હોય અને આગ લાગી હોય તેવી મોકડ્રીલ યોજાઇ હતી. થોડીવાર માટે તો એરપોર્ટ પર રહેલા લોકોમાં ભયનો માહોલ સર્જાયો હતો. પરંતુ મોકડ્રીલ હોવાનું જણાતા લોકોએ રાહતનો શ્વાસ લીધો હતો. એરક્રાફ્ટ ક્રેશ થયાનું જાણવા મળતા જ રાજકોટ પોલીસ, એરપોર્ટ સ્ટાફ અને ફાયરબ્રિગેડ હરકતમાં આવી ગયું હોય તેમ તાબડતોબ એરપોર્ટ ખાતે પહોંચી ગયા હતા. આ સમયે દિલધડક દ્રશ્યો જોવા મળ્યા હતા.